Charles Hard Townes

Charles Hard Townes (jdb.  li Greenville, Karolînaya Başûr, DYA ) fîzîknasekî navdar ê Amerîkayê ye, guncavê Xelata Nobelê hatiye dîtin.

 Jiyan 

Charles Hard Townes di 28ê tîrmeha sala 1915 hatiye jiyanê. Bavê wî parêzer Henry Keith Townes û diya wî jî Xanim Ellen (Hard) Townes e.

Ew li dibistanên Greenville (Karolînaya Başûr) dixwîne. Li heman bajarê zanîngehê jî dixwîne (li Zanîngeha Furman). Sala 1935 bidawî dike, bo masterê diçe Duke University (1936). Doktoraya xwe sala 1939 li Enstîtuya Teknolojiyê ya Kalîforniyayê li ser veqetandina îzotopan dide.

1933 heya 1947 ew li Laboratûarên Bell e ku li wir cureyên radaran bo şer bipêşxistibû. Di pêşxistina teknîka radaran de rola wî mezin e.

Sala 1950 ew profesorê fîzîkê ye li Zanînegha Columbia. 1950 heya 1952 ew gerînende ye li Columbia Radiation Laboratory û 1952 heya 1955 serokê fakulteya fîzîkê ye. Ji 1959 heya 1961 ew birêveber e di Enstîtuya ji bo Analîzên Parastinê li Washington D.C..

Sala 1961 bo profesoriya fîzîkê bike li Enstîtuya Teknolojiyê ya Massachusetts tê vexwendin lê napejirîne, bo lêkolînan xwe serbest dihêle. Sala 1967 profesore li Zanîngeha Kalîforniyayê.

Townes sala 1941 bi Frances H. Brown re marî dibe (dizewice) û çar keçên wan dibin, Linda Rosenwein, Ellen Anderson, Carla Kessler û Holly Townes. Ew bûrayê Arthur L. Schawlow e ku sala 1951 ciwantirîn xûşka wî Aurelia pê re marî bûbû.

Sala 1967 ew dibe serokê Civaka Fizîknasên DYAyê, American Physical Society.

 Xebat û girîngiya wî 

Ew gelek cureyên radaran bo şer çêdike, teknîka mîkropêlan (pêlên mîkro) di lêkolînên radarê de diceribîne.

Herwiha ew li ser elektronîka qûantan, radyoastronomî, înfrarotastronomî jî gelek lêkolîn û ceribandinan dike, cîhana teroriya wan bipêşdixe, dewlemend dike.

Townes sala 1964 bi tevî Nîkolay Basov û Alexander Proxorov Xelata Nobel a fîzîkê werdigire.thumb|Charles H. Townes, 2007 (rastê)|çep

 Xelat û paye 
 1956: Endametiya Akademiya Neteweyî ya Zanistî
 1964: Xelata Nobel a fîzîkê
 1970: Wilhelm-Exner-Pokal
 1982: National Medal of Science
 1985: Petrie Prize Lecture
 1996: Frederic Ives Medal
 1998: Henry Norris Russell Lectureship
 2000: Science Writing Award a American Institute of Physics bo pirtûka wî „How the Laser Happened“
 2000: Lomonossow-Zêrpokal a akdemiya zanistiyê ya Rûsyayê
 2002: Karl-Schwarzschild-Pokal, civaka astronomîhezan
 2005: Templeton-Xelat

 Nivîs 
 Making Waves. AIP Press, 1995.
 How the Laser Happened: Adventures of a Scientist. Oxford University Press, 2000.
 bi tevî A. L. Schawlow: Microwave Spectroscopy. McGraw-Hill, 1955.
 bi tevî A. L. Schawlow: Infrared and Optical Masers. Di: Physical Review. Bend 112, 1958, S. 1940
 A life in physics, Oral History Interview von Suzanne Riess, University of California 1994 (Pêşgotin ji Arthur Schawlow)

 Çavkanî 
 M. Bertolotti: History of the Laser. Taylor and Francis, 2004.
 J. L. Bromberg: The Laser in America, 1950–1970. MIT Press, 1991.
 R. Y. Chiao: Amazing Light : A Volume Dedicated To Charles Hard Townes On His 80th Birthday. Springer, 1996.
 J. Hecht: Beam: The Race to Make the Laser. Oxford University Press, 2005.
 J. Hecht: Laser Pioneers. Academic Press, 1991.
 N. Taylor: Laser: The Inventor, the Nobel Laureate, and the Thirty-Year Patent War. Citadel, 2003.
 Frances Townes: Misadventures of a Scientist's Wife. Regent Press, 2007.

 Girêdanên derve 
 Hevpeyvîn bi Townes re 
 jînenîgariya wî li APS 

Kategorî:Amerîkî
Kategorî:Fizîknasên amerîkî
Kategorî:Jidayikbûn 1915
Kategorî:Mêr
Kategorî:Mirin 2015
Kategorî:Xelatgirên Nobela Fizîkê